KINNITATUD

Lääne-Harju Vallavalitsuse

……määrusega nr ….



Arengukava

2024–2027

Lääne-Harju vald

2024

**1. Sissejuhatus**

Lodijärve Kooli (edaspidi *Kool*) arengukava on koostatud põhikooli ja gümnaasiumiseaduse alusel. Arengukava määrab ära põhikooli arenduse põhisuunad, valdkonnad ja tegevuskava aastateks 2024–2027. Arengukava eesmärgiks on tagada õppeasutuse järjepidev areng ja määratleda sise- ning väliskeskkonna analüüsi abil peamised arengusuunad. Arengukava on aluseks strateegiliste otsuste tegemisele ning iga-aastase üldtööplaani ja selles sisalduva tegevuskava koostamisele. Arengukava lähtub Eesti Vabariigi haridust puudutavatest õigusaktidest ja strateegiadokumentidest, [Lääne-Harju valla arengukavast 2019-2030](https://laaneharju.ee/arengukavad?inheritRedirect=true), [kooli põhimäärusest](https://lodijarve.ee/dokument/pohimaarus/) ning 2023-2024 õppeaasta kokkuvõttest. ***MA EI PANE SIIS HÜPERLINKI, see kokkuvõte on ÕN protokolli osa.***

Arengukava koostamisel on arvesse võetud kooli hetkeseisu ja vajadusi, kooli personali, hoolekogu ja kooli 2023-2024 õppeaasta kokkuvõttes esitatud tugevusi ja parendusettepanekuid.

Arengukava koosneb sissejuhatusest, stardiplatvormist aastal 2023, õppeasutuse tegevust mõjutavatest teguritest, visiooni, missiooni ja põhiväärtuste kirjeldustest, peamiste arengusuundade ja eesmärkide kirjeldusest 2024–2027 ning arengukava muutmise ja kinnitamise korrast. Käesolevas arengukavas on vaadeldud kooli arengut aastatel 2024–2027 läbi järgmise nelja valdkonna: juhtimine ja koostöö, professionaalne areng, iga õppija toetamine ja nüüdisaegne õpikäsitus.

**2. Stardiplatvorm aastal 2023**

Nimi: Lodijärve Kool (aadress: Aedlinna tee 5, Klooga alevik, 76703 Lääne-Harju vald, Harjumaa; registrikood: 77001895)

Õppeasutuse liik: põhikool

Kontaktandmed: <https://lodijarve.ee/> , telefon: **604 3416** , e-post: [kool@lodijarve.ee](mailto:kool@lodijarve.ee)

Asutuse esindusõiguslik isik on kooli direktor.

Koolimaja asub kauni looduse keskel ning on olemas hea rongiühendus Paldiski-Klooga-Tallinn suunal. Õpilasi teenindab õpilasliin.

Praegune koolimaja valmis ehitisena 1956. aastal, õppetöö toimus vene keeles. Alates 1995. aastast oli kooli õppekeel nii eest kui vene keel. 1. septembril 2017 liitus Klooga Kool Laulasmaa Kooliga. Alates 2018. aastast toimub Kloogal õppetöö eesti keeles. 1. septembrist 2023 tegutseb Lodijärve Kool iseseisva põhikoolina, loomise hetkel avati ka 7.klass ning koolis alustas õpinguid 86 last (01.09.2023 seisuga). 2024. aastal alustas õpinguid 124 õpilast (01.09.2024 seisuga) ning avati 8.klass.

**Lodijärve Kooli koolimaja** on 2-korruseline 1956. aastal koolimajaks ehitatud hoone üldpindalaga 1209,80 m2. Koolihoones on 7 klassiruumi, 3 väikerühma õpperuumi, psühholoogi kabinet, eripedagoogi kabinet, personali puhkeruum (õpetajate tuba), söögisaal (kooli toitlustab Lustipesa lasteaed), õpilaste riietus- ja pesuruumid ning tehnoloogiaõpetuse klass ja spordisaal. Koolimajal puudub kaasaegne ventilatsioonisüsteem. Koolis puudub õpilaste arvule vastav garderoob. Hoone ei vasta täielikult kaasaegse koolihoone nõuetele. Vahetus läheduses on palliplatsid ja rulapark, koolil puudub staadion. Õppehoonete juurde on tagatud juurdepääsutee, sissesõidutee on halvas seisukorras ja puudub piisav parkimisala.

Kooli juhtkonda kuuluvad direktor, huvijuht, tugiteenuste koordineerija, majandusjuhataja.

01.09.2024 seisuga oli töötajaid 35 + 1 psühholoog, kelle teenust ostetakse sisse. Õpetajaid on 23, 1 ringijuht ja 3 teenust osutavat tugispetsialisti *(tugiteenuste koordineerija+ eripedagoog, psühholoog, sotsiaalpedagoog*), 1 tugiisik, 1 abiõpetaja. Kooli tegevust toetab 7 majanduspersonali liiget.

2024. aasta 1.septembri seisuga **23 Kooli**  haridustöötajast **15** pedagoogi ei vasta kvalifikatsiooni nõuetele, kuid nendest  **6** õpib magistriõppes**, 2** bakalaureuseõppes, **2** magistrikraadiga õpetajat taotlevad 2024/2025 õppeaastal kutset, et tõsta oma kvalifikatsiooni; **1** õpetajal on bakalaureusekraad pedagoogikas, **1** õpetajal on magistrikraad ja **1** õpetajal bakalaureusekraad teisel erialal, **1** õpetaja on hetkel õpingud ülikoolis katkestanud. **1** õpetaja ei ole õpinguid ülikoolis alustanud (informaatika). KAS JÄTAN SELLE SIIA?

Koolis on kasutusel sotsiaalsete oskuste programmid VEPA ning tervislikku eluviisi toetav programm Liikuma Kutsuv Kool. Õpilaste mitmekülgse arengu toetamiseks pakub kool erinevaid huviringe. Huviharidus on mitmekülgne ja kättesaadav kõigile õpilastele. Kool teeb koostööd Lääne-Harju Huvikeskuse Klooga noortetoaga ja Lääne-Harju Muusika- ja Kunstide Kooliga. Kool korraldab eelkooli.Oluliseks peetakse jätkusuutliku looduskeskkonna säilimist, tervisedendust ning liikumist.

Kooli tugevusteks on optimaalse suurusega klassid, mis võimaldavad individuaalset lähenemist ja

varajast märkamist, toimivad tugisüsteemid. Õues liikumisharjumuste arendamiseks ja liikumistundide läbiviimiseks on kasutada terviserada, mänguväljak, jõulinnak, mis asuvad koolihoonest ca 5 minutilise jalutuskäigu kaugusel. Arvutiklass on varustatud sülearvutitega, mis võimaldab läbi viia erinevates ainetes e-õpet.

Parendusvaldkondadeks on kooli füüsilise õppekeskkonna ajakohastamine, laiendamine. Õpilaste kehalise aktiivsuse toetamiseks vajab kool multifunktsionaalse staadioni väljaehitamist praegusele jalgpalliväljakule. Koolis on olemas tehnoloogiaklass, millel puudub nõuetekohane ventilatsioon ning mis asub poolkeldrikorrusel. Olulisel kohal on õpetajate kvalifikatsiooninõuetele vastavuse tagamine.

Võimalusena nähakse koolimaja ümbritseva ala jätkuvat korrastamist ning männikualuste kõnniteede rajamist koos pinkide paigaldamisega, samuti õuesõppeklassi ehitamist ning Rohelise Kooli ideed toetava kooli aiamaa rajamist.

**2.1 Juhtimine ja koostöö**

Personal on kaasatud kooli arendutegevusse ning dokumentatsiooni loomisse ja uuendamisse. Peamised partnerid on hoolekogu, lapsevanemad, vallavalitsus, Haridus- ja Noorteamet (HARNO), Keskkonnainvesteeringute Keskus, Lääne-Harju valla haridusasutused, Keila Tervisekeskus. Õppeaasta planeeritud tegevused kajastuvad tööplaanis. Kooli õppe- ja kasvatustööd juhib direktor. Koolis töötab 0,4 kohaga huvijuht, 0,5 kohaga majandusjuhataja, 0,5 kohaga tugiteenuste koordineerija.

Seoses kooli kasvamise ja arenemisega on vajadus suurendada majandusjuhataja koormust 1,0-ni, huvijuhti 0,5-ni ning lisada koosseisu õppejuht 0,5 , haridustehnoloog 0,5 kohaga.

**2.2 Professionaalne areng**

Kool toetab ja julgustab kvalifikatsiooni saavutamiseks ja tõstmiseks osalemist tasemeõppes ning erialastel täienduskoolitustel. Samuti on kool kõrgkoolidele praktika kohaks, pakkudes juhendamist ja mentorlust.

Prioriteediks on kooli töötajate digipädevuste arendamine ja tõstmine. Õpetajad kasutavad erinevaid õppe- ja kasvatustööd toetavaid digikeskkondi. Koolis puudub hetkel haridustehnoloog. Töötajatele võimaldatakse osalemist vajalikel erialastel koolitustel, ainealane täiendkoolitus toimub individuaalselt ja üldpädevusi toetavalt. Kool võimaldab tasemeõpet neile töötajatele, kes seda vajavad. Õpetajad on uuendusmeelsed ja avatud, nende jaoks on oluline professionaalne areng. Koolis on kompetentne ja toetav tugipersonal. Tuleohutuse- ja esmaabikoolitused toimuvad koolis või koostöös teiste haridusasutustega. Töötajaid tunnustatakse nii kooli kui ka valla tasandil, olulisel kohal on personali ühistegevused. Uute töötajate leidmiseks korraldatakse avalik konkurss, töövestluse läbiviimine ja uue töötaja värbamine toimub kehtestatud korra alusel.

**2.3 Iga õppija toetamine**

Koolis jälgitakse iga õpilase arengut. Vastavalt vajadusele õpetatakse õpilasi väiksemates rühmades, temporühmades või individuaalselt.

Tuge vajavate õpilaste kaasatus igapäevases õppetöös toimub läbi õppetundide, konsultatsioonide ja tugispetsialistide tundides osalemise. Vastavalt vajadusele rakendatakse üks-ühele õpet, tugiisikut, abiõpetajat, õpet väikerühmas või eriklassis. Toimuvad regulaarsed aineõpetajate konsultatsioonid, samuti on õpilastel võimalik osaleda järel vastamise tundides. Lisaks toimub ka tugiõpe nendele õpilastele, kelle õpitulemused on hinnatud negatiivse koondhindega. Sotsiaalseid oskuseid õpetatakse 1.-4.klassis lõimitult üldõpetuse raames.

Toevajadusega lastele ja õpilastele osutavad teenuseid **3** tugispetsialisti, **1** abiõpetaja ja **1** tugiisik, kes moodustavad **tugimeeskonna**. 2024/2025 õppeaastal õpib 2 õpetajat eripedagoogika bakalaureuse õppes ja 3 eripedagoogika magistriõppes, 1 õpetaja on lõpetanud eripedagoogika bakalaureuseõppe. Logopeedilise abi osutamiseks kasutatakse valla lepingupartnereid Keila Teraapiakeskusest ja MTÜst Toetusest, mis siiski ei taga vajaliku abi saamist. Andekate laste juhendamine toimub läbivalt õppe -ja kasvatustöös, huviringides ning olümpiaadideks ja võistlusteks ettevalmistamisel. Erimeetmeid laste annete avamiseks ei ole loodud.

Iga õppija toetamisel kaasatakse lapsevanemaid, info jagamine toimub vastavalt vajadusele läbi erinevate infokanalite.

Kooli [kodukorras](https://lodijarve.ee/dokument/kodukord/) on kirjeldatud õpilaste tugi- ja mõjutusmeetmed ning tunnustamise kord.

**2.4 Nüüdisaegne õpikäsitus**

Õppe- ja kasvatustöö läbiviimiseks kasutatakse erinevaid õppekeskkondi ja -vahendeid. Kool tegeleb õppevahendite soetamise ja kaasajastamisega. Nüüdisaegse õpikäsituse rakendamine vajab suuremat tähelepanu ning seda eelkõige laste psühholoogiliste baasvajaduste osas (autonoomia, seotus ja kompetentsusvajadus). Kooli õppetööd mitmekesistavad õuesõpe, õppekäigud, külalistunnid, regulaarsed e-õppepäevad jt õppevormid. Õppetegevusi toetavad erinevad sotsiaaloskuste programmid, millega tagatakse õppijate heaolu ja sotsiaalsete oskuste areng. Kool kuulub Liikuma Kutsuva Kooli võrgustikku, hoides seeläbi tähelepanu tervislike eluviiside arendamisel.

Õppetöös rakendatakse kaasaegseid õppemeetodeid, üheks innovaatilisemaks lähenemiseks õppe- ja kasvatustöö mitmekesistamisel on projektõpe. Oluline koht õppetegevuses on õppekäikudel ja rohelise mõtteviisi kujundamisel. Koolikultuuris on oluline koht oma kooli traditsioonide juurutamisel. Suurt tähelepanu pööratakse kodukoha hoidmisele ja väärtustamisele. Kool on liitunud VEPA programmiga, mis on suunatud noorte riskikäitumise vähendamisele. Õppe- ja kasvatustööd toetavad robootikaring, meisterdamisring, laulmine, liiklusring, lugemisring, rahvatants, Unicorn Squad, kodutütred ja noorkotkad.

Õpetajate koostöö õppeainete lõimimisel on veel ebapiisav. Digivahendite igapäevane integreerimine õppeprotsessi ning uue tehnoloogia ja e-õppekeskkondade kasutuselevõtmine nõuab koolitusi ja õpetaja rolli ümbermõtestamist.

**3. Õppeasutuse tegevust mõjutavad tegurid**

* Poliitika ja hariduspoliitika – haldusreformi tulemusel loodud Lääne-Harju vald ning ühtse haridusvõrgu kujundamine.
* Euroopa ühine haridusruum – avatud haridusruum.
* Kultuurilise paljususe sagenemine toob kaasa väljakutseid õppe- ja kasvatustöö korraldamisel.
* Looduskeskkond – võimalus hariduskeskkonna rikastamiseks, aga teisalt toimub looduskeskkonna kiire halvenemine maailmas.
* Tehnoloogia areng – tehisintellekt ja robotiseerumine.
* Hariduslike ja arenguliste erivajadustega laste ja õpilaste osakaalu suurenemine.
* Naabervaldade palgapoliitika toob kaasa raskusi kvalifitseeritud õpetajate ja tugispetsialistide leidmisel.
* Suhteliselt hea transpordiühendus Keila ja Tallinnaga, mis võimaldab lahendada personalivajadust.
* Kooli koduleht ja FB leht muudavad Lodijärve Kooli koolielu nähtavaks ja atraktiivseks õpilastele, lastevanematele ja koostööpartneritele.

**4. Väärtused, missioon, visioon**

***Lodijärve Kool on uus omanäoline, kaasaegne ja uuendusmeelne kool. Koolipersonal ja pered on ühtehoidvad ja üksteist toetavad. Kõigil lastel on võrdsed võimalused saada hea haridus toetavas ning inspireerivas keskkonnas. Lodijärve Kool loob tingimused õpilase igakülgseks arenguks, eneseteostuseks ning kujundab koostöös vanematega õiged väärtushoiakud ja hinnangud.***

***Väärtused on lahti kirjutatud*** [***Lodijärve Kooli õppekava üldosas***](https://lodijarve.ee/dokument/oppekava-uldosa/)***.***

**Missioon:**

Lodijärve Kooli missioon on pakkuda õppijakeskset ja uuendusmeelset haridust, toetades iga õpilase individuaalset arengut nüüdisaegse õpikäsituse abil. Soovime kujundada iseseisvaid ja enesekindlaid õppijaid, valmistades neid ette kiiresti muutuvas maailmas toime tulema.

**Visioon:**

Meie kool on inspireeriv ja toetav õpikeskkond, kus iga õpilane saab oma potentsiaali ellu viia. Tunnustame uuenduslikkust, koostööd ja kvaliteetset haridust, kasvatades loovaid ja koostöövalmeid õppijaid, kes väärtustavad elukestvat õpet ning panustavad vastutustundlikult oma kogukonda kui ka laiemalt ühiskonda.

**5. Peamised arengusuunad ja eesmärgid valdkondade kaupa**

**Peamised arengusuunad:**

* Nüüdisaegse õpikäsituse teadlik rakendamine. - Integreerida digitaalseid õppimisvahendeid ja tehnoloogiat õppetöösse, et valmistada õpilasi ette digitaalses maailmas toimetulekuks.
* Ühtse organisatsioonikultuuri loomine, kus iga töötaja hoiakud ja väärtused toetavad nüüdisaegse õpikäsituse rakendamist. Toetada õpetajate pidevat professionaalset arengut, pakkudes koolitusi ja võimalusi parimate praktikate jagamiseks.
* Laste sotsiaalsete oskuste arendamine. - Edendada õpilaste enesejuhtimise ja vastutustunde arendamist, soodustades iseseisvat õppimist ja otsustusjulgust.
* Kujundada liikumissõbralik koolikultuur . Tagada koolis turvaline ja toetav keskkond, mis edendab õpilaste vaimset ja füüsilist heaolu.

Pöörata tähelepanu tervislike eluviiside ja vaimse tervise teemadele nii õppetöös kui ka kooli välistes tegevustes.

* Vastutustundlike ning keskkonda hoidvate ja väärtustavate inimeste kujundamine. Kujundada kooli keskkond selliselt, et see toetaks õpilaste keskkonnateadlikkust ja säästva arengu põhimõtteid. Julgustada osalemist loodusharidus- ja keskkonnaprojektides.
* Pakkuda õpilastele individuaalset tuge ja kohandatud õpet, mis võtab arvesse nende erinevaid vajadusi ja õpistiile.
* Edendada koostööd kooli, perede ja kogukonna vahel, et toetada laste mitmekülgset arengut.
* Keelekümbluse rakendamine koos üldõppega, et arendada õpilaste keeleoskust loomulikus õpikeskkonnas, õppides samal ajal üldaineid. See lähenemine toetab mitmekeelse õppija arengut, suurendab keelelist ja kultuurilist teadlikkust ning valmistab õpilasi ette mitmekeelses ja -kultuurilises ühiskonnas edukaks toimetulekuks.

**5.1 Juhtimine ja koostöö**

**Eesmärk**: Kooli juhtimine on süsteemne ja selgete protsessidega, tuginedes arengukavale ning kaasates kõiki huvigruppe. Otsused tehakse kooli visiooni ja väärtuste põhjal. Kaasav juhtimine ja koostöö huvigruppidega toetavad kooli tegevust ja arengut.

**2024–2027 pikemaajalised eesmärgid, mis vajavad täitmist kogu arengukava perioodil:**

1) koolitööd reguleerivate dokumentide sisseseadmine;

2) õpperuumide remont, ümber ehitamine, ajakohastamine. Juurdeehitus.

3) kooliväliste huvigruppide aktiivsem kaasamine: lapsevanemad, tööandjad, naaberkoolid, sõpruskooli leidmine;

4) lastevanemate teadlikkuse tõstmine läbi koolituste;

5) meeskonnatöö arendamine, sealhulgas ühtsustunde ja väärtuste kujundamine

traditsiooniliste ülekooliliste ürituste kaudu;

6) kooli eduloo järjepidev tutvustamine ja õpilaste kaasamine sellesse;

7) koostöövestlused personaliga;

8) õpetajate eneseanalüüsi vormi väljatöötamine.

**5.2 Professionaalne areng**

Eesmärk: Koolis töötavad kvalifitseeritud ja uuendusmeelsed õpetajad, kes oskavad õpetada õppimisoskusi ja seoste loomist, aidates õpilastel õpitut mõtestada, isiklikke eesmärke seada ja saavutada ning autonoomiat arendada. Kooli töötajad teevad koostööd, juhivad ennast teadlikult ning püstitavad endale arengueesmärke, mille poole nad sihikindlalt püüdlevad.

**2024–2027**

1) mentorsüsteemi arendamine;

2) parimate praktikate ja õpetajalt õpetajale kogemuste jagamine;

3) õpetaja kutse taotlemise toetamine

4) õpetajate koolitusvajadustest ülevaate koostamine.

5) motivatsioonisüsteemi loomine;

6) elukestvat õppimist toetav juhtimine, õpetajate kvalifikatsiooni tõstmine;

7) koolimeeskonna koostöö ja motivatsiooni suurendamiseks ühiste sündmuste korraldamine;

8) õpetajate IKT-alaste oskuste täiendamine;

9) lõimitud ainetundide läbiviimine on osana igapäevasest õppe- ja kasvatustööst;

10) koolisisese õppematerjalide panga loomine.

**5.3 Iga õppija toetamine**

Eesmärk: Kõigile lastele on tagatud võrdsed võimalused omandada kvaliteetne haridus toetavas ja inspireerivas keskkonnas. Iga õpilase arengut toetatakse vastavalt tema individuaalsetele vajadustele ja võimetele.

**2024–2027** pikemaajalised eesmärgid, mis vajavad täitmist kogu arengukava perioodil:

1) ühtsete põhimõtete väljatöötamine ja rakendamine tööks andekate lastega;

2) õpilaste tunnustamise korra täiendamine;

3) õpilaste hobide ja praktiliste oskuste arendamine erinevates huviringides;

4) lapsevanemate aktiivne kaasamine lapse õpitee kohandamisel.

**5.4 Nüüdisaegne õpikäsitus**

**Eesmärk:** Kaasaegse õpikäsituse rakendamine tagab, et õpilastel on suurepärased ainealased teadmised ja oskused, arenenud õpi-, koostöö- ja enesejuhtimise oskused ning kõrge rahulolu oma õpingutega. Ennastjuhtiv õpilane hindab elukestvat õpet ja väärtustab õppimist avatud haridusruumis.

**2024–2027** pikemaajalised eesmärgid, mis vajavad täitmist kogu arengukava perioodil:

* füüsilise õpikeskkonna kaasajastamine;
* digitaalse õppevara loomine ja (digi)õppevahendite laialdasem kasutamine;
* Õpetajate pideva professionaalse arengu toetamine.
* õpilaste iseseisva õppimise oskuse suurendamine ja õpistrateegiate rakendamine läbi projekt- ja aktiivõppe;
* liikumispauside lõimimine ainetundidesse;
* formaalse ja mitteformaalse hariduse lõimimine õppekava mitmekesistamiseks;
* loovust ja koostööd arendavate õpetamispraktikate ning erinevaid õppeaineid lõimivate projektide kavandamine ja rakendamine;
* õpilaste omaalgatuse toetamine ning õpilaste aktiivne kaasamine õppetöö läbiviimisse ja kooliürituste korraldamisse;
* keskkonnahoidliku käitumise ja säästva eluviisi põhimõtete kujundamine;
* rohevalla põhimõtete järgimine;
* õppekäikude, muuseumitundide, kultuuriürituste korraldamine;
* kooli infotehnoloogilise baasi kaasajastamine ning kooli digitehnoloogia võimaluste laiem kasutamine õppe eesmärgil;
* õuesõppeklassi ja staadioni rajamine õpilaste kehalise aktiivsuse toetamiseks.

**6. Arengukava kinnitamine ja muutmine**

Arengukava on koostatud aastateks 2024–2027 ja selles määratakse Lodijärve Kooli arengu eesmärgid, põhisuunad ja -valdkonnad ning selle uuendamise kord. Vajadusel tehakse arengukavas muudatused, mis esitatakse enne kinnitamist arvamuse andmiseks kooli hoolekogule, õppenõukogule ja õpilasesindusele.

Arengukava koostamise ja elluviimise eest vastutab direktor, kes esitab arengukava kooskõlastamiseks ja kinnitamiseks vallavalitsusele. Arengukava ja selle muudatused kinnitab Lääne-Harju Vallavalitsus. Direktor korraldab arengukava avalikustamise kooli veebilehel.